GBX โชว์ไตรมาส 2 พลิกกำไร 46.30 ลบ. ดันราคาพุ่งแรง 8%
GBX โชว์ไตรมาส 2/64 พลิกกำไร 46.30 ลบ. ดันราคาพุ่งแรง 8% แตะ 1.29 บ. ด้วยมูลค่าซื้อขาย 82.25 ลบ.
GBX โชว์ไตรมาส 2/64 พลิกกำไร 46.30 ลบ. ดันราคาพุ่งแรง 8% แตะ 1.29 บ. ด้วยมูลค่าซื้อขาย 82.25 ลบ.
13 ส.ค. 2564

ผู้สื่อข่าวรายงานว่า ราคาหุ้น บริษัท โกลเบล็ก โฮลดิ้ง แมนเนจเม้นท์ จำกัด (มหาชน) หรือ GBX ล่าสุด ณ เวลา 12.01 น. อยู่ที่ 1.29 บาท บวก 0.10 บาท หรือ 8.40% สูงสุดที่ 1.36 บาท ต่ำสุดที่ 1.20 บาท ด้วยมูลค่าซื้อขาย 82.25 ล้านบาท

ทั้งนี้ราคาหุ้น GBX ปรับตัวขึ้น หลังรายงานผลการดำเนินงานงวดไตรมาส 2/2564 มีกำไรสุทธิ 46.3 ล้านบาท เพิ่มขึ้นเมื่อเทียบกับช่วงเดียวกันของปีก่อนที่ขาดทุนสุทธิ 25.66 ล้านบาท ขาดทุนสุทธิต่อหุ้น 0.0236 บาท
โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทฯ ต้นทุนขายทองคำแท่ง 6,850.90 ล้านบาท ลดลง 1,349.80 ล้านบาท หรือลดลง 16.53%
ขณะที่รายได้ค่านายหน้าธุรกิจหลักทรัพย์ของบริษัทย่อย 120.70 ล้านบาท เพิ่มขึ้น 38.56 ล้านบาท คิดเป็นเพิ่มขึ้น 46.94% รายได้ค่านายหน้าจากสัญญาซื้อขายล่วงหน้าของบริษัทย่อย 6.73 ล้านบาท ลดลง 3.46 ล้านบาท หรือลดลง 33.95% และ รายได้ค่าธรรมเนียมและบริการของบริษัทย่อย 96.63 ล้านบาท เพิ่มขึ้น 78.13 ล้านบาท หรือคิดเป็น 422.32% ส่วนกำไรขาดทุนจากการเงินลงทุนและตราสารอนุพันธ์ของบริษัทและบริษัทย่อย มีกำไร 9.97 ล้านบาท